
Grozījumi Ministru kabineta 2023. gada 4. aprīļa noteikumos Nr. 169 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.6. pasākuma "Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas" īstenošanas noteikumi"
Izdoti saskaņā ar 
Eiropas Savienības fondu 2021.–2027. gada plānošanas perioda
vadības likuma 19. panta 6. un 13. punktu
· Izdarīt Ministru kabineta 2023. gada 4. aprīļa noteikumos Nr. 169 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.6. pasākuma "Gaisa piesārņojumu mazinošu pasākumu īstenošana, uzlabojot mājsaimniecību siltumapgādes sistēmas" īstenošanas noteikumi" (Latvijas Vēstnesis, 2023, 69. nr.; 2024, 98. nr.) šādus grozījumus:
· 1. Izteikt 5.1. apakšpunktu šādā redakcijā:
· "5.1. pasākuma rezultāta rādītājs – līdz 2027. gada 31. decembrim nodrošināts to iedzīvotāju skaits, kas gūst labumu no gaisa kvalitātes pasākumiem, – vismaz 2795 iedzīvotāji;".
· 2. Izteikt 5.2. apakšpunktu šādā redakcijā:
· "5.2. pasākuma nacionālais rādītājs – līdz 2027. gada 31. decembrim nodrošināts daļiņu PM2,5 emisijas samazinājums vismaz 30 tonnas gadā."
· 3. Izteikt 6. punktu šādā redakcijā:
· "6. Šo noteikumu 5.1. apakšpunktā minēto rezultāta rādītāja vērtību nosaka atbilstoši personu skaitam, kuras deklarējušas dzīvesvietu projekta īstenošanas vietas dzīvojamā mājā, dzīvokļa īpašumā vai dzīvokļu īpašumos. Vērtību uzskata par sasniegtu pēc projekta noslēguma maksājuma veikšanas, pamatojoties uz projekta noslēguma maksājuma pieprasījuma iesniegšanas dienas datiem."
· 4. Izteikt 7. punktu šādā redakcijā:
· "7. Šo noteikumu 5.2. apakšpunktā minētā nacionālā rādītāja vērtību nosaka atbilstoši projekta iesniegumā un tā pielikumos norādītajai informācijai saskaņā ar Viedās administrācijas un reģionālās attīstības ministrijas izstrādātajiem metodiskajiem norādījumiem. Nacionālā rādītāja vērtības sasniegšanu izvērtē pēc projekta noslēguma maksājuma veikšanas, pamatojoties uz projekta noslēguma maksājuma pieprasījuma iesniegšanas dienas datiem."
· 5. Izteikt 8. punktu šādā redakcijā:
· "8. Atbildīgās iestādes funkcijas pasākuma ietvaros pilda Viedās administrācijas un reģionālās attīstības ministrija (turpmāk – atbildīgā iestāde)."
· 6. Izteikt 9.3. apakšpunktu šādā redakcijā:
· "9.3. trešajā uzsaukumā vērtē projektus, kur mājsaimniecībās uzstāda biomasas kurināmā katlus, kas piemēroti granulu kurināmajam atbilstoši šo noteikumu 42.1. apakšpunktam. Ja projektu trešā uzsaukuma ietvaros plānots īstenot centralizētās siltumapgādes apkalpošanas zonā 20 metru attālumā no centralizētās siltumapgādes tīkliem, projektu iesniedz šo noteikumu 9.4. apakšpunktā minētajā ceturtajā uzsaukumā vai šo noteikumu 9.5. apakšpunktā minētajos papildu uzsaukumos;".
· 7. Izteikt 9.4. apakšpunktu šādā redakcijā:
· "9.4. ceturtajā uzsaukumā vērtē visu veidu projektus atbilstoši šo noteikumu 42. punktam;".
· 8. Papildināt ar 9.5. apakšpunktu šādā redakcijā:
· "9.5. papildu uzsaukumu ietvaros atbilstoši šo noteikumu 11. punktam vērtē visu veidu projektus atbilstoši šo noteikumu 42. un 14.1 punktam".
· 9. Izteikt 11. punktu šādā redakcijā:
· "11. Ja pirmajam, otrajam un trešajam uzsaukumam pieejamais Eiropas Reģionālās attīstības fonda finansējums netiek izlietots, atlikušo Eiropas Reģionālās attīstības fonda finansējumu novirza ceturtā uzsaukuma projektu finansēšanai. Ja pieejamais Eiropas Reģionālās attīstības fonda finansējums pēc ceturtā uzsaukuma netiek izlietots, tad sadarbības iestāde, vienojoties ar atbildīgo iestādi, var izsludināt papildu uzsaukumus."
· 10. Papildināt ar 14.1 punktu šādā redakcijā:
· "14.1 Šo noteikumu 9.5. apakšpunktā minēto papildu uzsaukumu ietvaros vienā projektā var īstenot un projektā kombinēt vienu vai vairākas šo noteikumu 42.1., 42.2. un 42.4. apakšpunktā minētās atbalstāmās darbības. Šādā gadījumā projekta attiecināmās izmaksas nosaka katram dzīvokļa īpašumam atsevišķi atbilstoši šo noteikumu 13. punktam, piemērojot katrai atbalstāmajai darbībai atsevišķi šo noteikumu 14. punktā minētos nosacījumus. Šajā punktā minētos atbalstāmo darbību kombinēšanas nosacījumus var piemērot:
· 14.11. šo noteikumu 18.2. un 18.3. apakšpunktā minētajās dzīvojamo māju klasēs;
· 14.12. tādām dzīvojamām mājām, kur projekts tiek īstenots visos dzīvojamās mājas dzīvokļu īpašumos un katram dzīvokļa īpašumam tiek nodrošināts individuāls siltumapgādes risinājums ar tikai vienu šo noteikumu 42.1., 42.2. un 42.4. apakšpunktos minēto atbalstāmo darbību;
· 14.13. papildus šo noteikumu 15. punktā minētajam nosacījumam, Eiropas Reģionālās attīstības fonda finansējuma apmērs projektā nepārsniedz 31 807 euro."
· 11. Izteikt 15. punktu šādā redakcijā:
· "15. Eiropas Reģionālās attīstības fonda finansējuma apmērs projektā nepārsniedz 4400 euro uz vienu iedzīvotāju, kas deklarēts dzīvesvietas adresē dzīvojamā mājā, dzīvokļa īpašumā vai dzīvokļu īpašumos, kurā tiek īstenotas projekta aktivitātes, ievērojot šādus nosacījumus:
· 15.1. iedzīvotāju skaits ir projekta iesniegumā norādītais iedzīvotāju skaits, kas uz projekta iesnieguma iesniegšanas dienu par savu dzīvesvietu deklarējuši projekta īstenošanas vietas adresi;
· 15.2. projekta iesniedzējs apliecina, ka projekta noslēguma maksājuma pieprasīšanas dienā dzīvesvietas adresē dzīvojamā mājā, dzīvokļa īpašumā vai dzīvokļu īpašumos tiks nodrošināts ne mazāks deklarēto iedzīvotāju skaits kā projekta iesnieguma iesniegšanas dienā sadarbības iestādē;
· 15.3. atbalsta finansējuma apjoms netiek samazināts, ja objektīvu un pierādāmu apstākļu dēļ nav iespējams saglabāt deklarēto iedzīvotāju skaitu projekta dzīvojamā mājā, dzīvokļa īpašumā vai dzīvokļu īpašumos projekta noslēguma maksājuma pieprasīšanas dienā."
· 12. Izteikt 19. punktu šādā redakcijā:
· "19. Projektu var īstenot vienā dzīvokļa īpašumā vai vairākos dzīvokļu īpašumos, neaptverot visus dzīvojamās mājas dzīvokļu īpašumus, ja tiek nodrošināta šo noteikumu 22. punktā minētā prasība un projekta ietvaros katram dzīvokļa īpašumam tiek nodrošināts individuāls siltumapgādes risinājums."
· 13. Papildināt ar 19.1 punktu šādā redakcijā:
· "19.1 Projektu var īstenot dzīvokļu īpašumos nesadalītā dzīvojamās mājas daļā, ja ir izpildīti šādi nosacījumi:
· 19.11. līdz projekta noslēguma maksājumam dzīvojamā māja tiek sadalīta atsevišķajos dzīvokļu īpašumos;
· 19.12. projekts tiek īstenots un aptver dzīvokļu īpašumos nesadalītās dzīvojamās mājas daļu, kas pēc dzīvojamās mājas sadalīšanas dzīvokļu īpašumos veido vienu vai vairākus dzīvokļu īpašumus;
· 19.13. tiek nodrošināta šo noteikumu 22. punktā minētā prasība un projekta ietvaros katram dzīvokļa īpašumam tiek nodrošināts individuāls siltumapgādes risinājums."
· 14. Izteikt 20.2. apakšpunktu šādā redakcijā:
· "20.2. ceturtajā uzsaukumā un katrā nākamajā uzsaukumā var iesniegt vienu projekta iesniegumu;".
· 15. Papildināt ar 23.3.1 apakšpunktu šādā redakcijā:
· "23.3.1 šo noteikumu 9.5. apakšpunktā minēto papildu uzsaukumu ietvaros dzīvojamās mājas esošā siltumapgāde vismaz pēdējos trīs kalendāra gadus vismaz 50 procentu apmērā ir nodrošināta ar akmeņoglēm, kūdru vai biomasas cieto kurināmo. Ja uz projektu attiecināmajā dzīvojamā mājā, dzīvokļa īpašumā vai dzīvokļu īpašumos siltumapgādei tiek patērēti papildus citi energoresursi, kas nav akmeņogles, kūdra vai biomasa, nodrošina, ka:
· 23.3.11. projekta ietvaros šo noteikumu 5.2. pakšpunktā minēto daļiņu PM2,5 emisijas samazinājums sasniedz vismaz 0,01 tonnas gadā;
· 23.3.12. ja dzīvojamās mājas, dzīvokļa īpašuma vai dzīvokļu īpašumu siltumapgādei tiek patērēta dabasgāze, projekta ietvaros netiek atbalstīta šo noteikumu 42.1. apakšpunktā minētā atbalstāmā darbība."
· 16. Izteikt 23.5. apakšpunktu šādā redakcijā:
· "23.5. dzīvojamās mājas nepieciešamā siltumapgādes (apkures un karstā ūdens) nominālā jauda nepārsniedz 50 kilovatus (kW)."
· 17. Izteikt 24. punktu šādā redakcijā:
· "24. Projektu īsteno dzīvojamā mājā, dzīvokļa īpašumā vai dzīvokļu īpašumos, kurā projekta iesnieguma iesniegšanas dienā:
· 24.1. šo noteikumu 18.1. apakšpunktā minētajā gadījumā ir deklarēta vismaz viena persona;
· 24.2. šo noteikumu 18.2. un 18.3. apakšpunktā minētajā gadījumā katrā uz projektu attiecināmā dzīvojamo telpu grupas dzīvokļa īpašumā projekta iesnieguma iesniegšanas dienā ir deklarēta vismaz viena persona."
· 18. Izteikt 25. punktu šādā redakcijā:
· "25. Projekta iesniegumā norādītās iekārtas uzstāda projekta iesniegumā norādītajā dzīvojamā mājā, vienā dzīvokļa īpašumā vai vairākos dzīvokļu īpašumos. Iekārtas var tikt uzstādītas uz dzīvojamās mājas īpašnieku īpašumā esošās zemes, citā ēkā vai palīgēkā, ja projekta iesniegumam tiek pievienots projekta iesniedzēja vai pilnvarotās personas pamatojums un apliecinājums, ka iekārtu saražotā enerģija tiks izmantota tikai šo noteikumu 18. punktā minētajā dzīvojamā mājā, šo noteikumu 19. vai 19.1 punktā minētajā dzīvojamā mājā siltumenerģijas ražošanas iekārtas uzstādīšanas gadījumā, vai atbilstoši šo noteikumu 44.1. apakšpunktam elektroenerģijas ražošanas iekārtas uzstādīšanas gadījumā, nodrošinot dzīvojamās mājas, dzīvokļa īpašuma vai dzīvokļu īpašumu saražotās elektroenerģijas pašpatēriņu vismaz 80 % apmērā."
· 19. Izteikt 39. punktu šādā redakcijā:
· "39. Ja ar saimniecisku darbību nesaistīts projekts tā īstenošanas laikā vai projekta pēcuzraudzības periodā kļūst par projektu, kas saistīts ar saimniecisku darbību, kurai atbalsts kvalificējams kā komercdarbības atbalsts, dzīvojamās mājas īpašnieks sadarbības iestādei atmaksā saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļai, ja vien projekta īstenošanas laikā vai projekta pēcuzraudzības periodā nav iespējams piemērot šo noteikumu 29. punktā minētā komercdarbības atbalsta nosacījumus."
· 20. Izteikt 41. punktu šādā redakcijā:
· "41. Projekta iesniedzējs izpilda nepieciešamās prasības, lai nodrošinātu horizontālā principa "Nenodarīt būtisku kaitējumu", "Klimatdrošināšana" un “Energoefektivitāte pirmajā vietā”, kā arī Eiropas Savienības un Latvijas Republikas normatīvo aktu ievērošanu vides aizsardzības jomā, tai skaitā:
· 41.1. ja projekta ietvaros plānots pieslēgums centralizētajai siltumapgādes sistēmai, projekta iesniedzējs pārliecinās, ka centralizētā siltumapgādes sistēma atbilst efektīvai centralizētai siltumapgādes sistēmai saskaņā ar šo noteikumu 45. punktu;
· 41.2. ja projekta ietvaros plānots iegādāties koksnes biomasas apkures katlu, kas piemērots granulu kurināmajam, projekta iesniedzējs apliecina, ka par kurināmo izmantos biomasas kurināmo no mazvērtīgās koksnes un koksnes atlikumiem (koksnes granulas);
· 41.3. projekta iesniedzējs apliecina, ka noteiks pienākumu būvdarbu veicējiem vai pakalpojumu sniedzējiem ievērot šādas prasības:
· 41.3.1. projekta ietvaros radītie elektronisko iekārtu atkritumi un citi atkritumi tiks apsaimniekoti atbilstoši normatīvo aktu prasībām un tiks nodrošināta to savākšana, atkalizmantošana, sagatavošana pārstrādei un reģenerācijai, pārstrāde vai reģenerācija sadarbībā ar attiecīgu piesārņojošās darbības atļaujas saņēmušu komersantu;
· 41.3.2. projekta ietvaros azbestu saturoši materiāli tiks apstrādāti un transportēti atbilstoši normatīvajiem aktiem par darba aizsardzības prasībām darbā ar azbestu un azbesta atkritumu apsaimniekošanu (ja attiecināms);
· 41.4. projektā paredzēts īstenot aktivitātes, kas nodrošina klimata pārmaiņu mazināšanu, tas ir, siltumnīcefekta gāzu emisiju samazināšanu vai atjaunojamo energoresursu tehnoloģiju ieviešanu, kā arī projekta atbilstību horizontālā principa "Energoefektivitāte pirmajā vietā" noteiktajām prasībām;
· 41.5. projektā tiek nodrošināta atbilstība ar pielāgošanos klimata pārmaiņām saistītiem aspektiem;
· 41.6. ja projektu īsteno īpaši aizsargājamā dabas teritorijā vai tās aizsargjoslā, projekta iesniedzējs projekta iesniegumā skaidro projekta ietekmi un apliecina, ka projekts negatīvi neietekmēs īpaši aizsargājamo dabas teritoriju aizsardzības un apsaimniekošanas mērķus."
· 21. Izteikt 42.1.1. apakšpunktu šādā redakcijā:
· "42.1.1. apkures sistēmas ar sildelementiem pilnīgu atjaunošanu, pilnīgu pārbūvi vai pilnīgu izveidi;".
· 22. Izteikt 42.1.3. apakšpunktu šādā redakcijā:
· "42.1.3. pieslēguma elektrotīkliem jaudas palielināšanu, ampēros (A);".
· 23. Izteikt 42.2.1. apakšpunktu šādā redakcijā:
· "42.2.1. apkures sistēmas ar sildelementiem pilnīgu atjaunošanu, pilnīgu pārbūvi vai pilnīgu izveidi;".
· 24. Izteikt 42.2.3. apakšpunktu šādā redakcijā:
· "42.2.3. pieslēguma elektrotīkliem jaudas palielināšanu, ampēros (A);".
· 25. Izteikt 42.3.1. apakšpunktu šādā redakcijā:
· "42.3.1. apkures sadales sistēmas pilnīgu atjaunošanu, pilnīgu pārbūvi vai pilnīgu izveidi;".
· 26. Izteikt 42.3.2. apakšpunktu šādā redakcijā:
· "42.3.2. apkures sadales sistēmas pilnīgu atjaunošanu, pilnīgu pārbūvi vai pilnīgu izveidi un karstā ūdens sadales sistēmas pilnīgu atjaunošanu, pilnīgu pārbūvi vai pilnīgu izveidi;".
· 27. Izteikt 42.4.2. apakšpunktu šādā redakcijā:
· "42.4.2. pieslēguma elektrotīkliem jaudas palielināšanu, ampēros (A);".
· 28. Izteikt 45. punktu šādā redakcijā:
· "45. Šo noteikumu 42.3. apakšpunktā minētās darbības atbalstāmas, ja centralizētā siltumapgādes sistēma atbilst efektīvai centralizētai siltumapgādes sistēmai saskaņā ar Enerģētikas likuma 49.1 panta pirmo daļu. Sadarbības iestāde pirms projekta iesniegumu atlases izsludināšanas ievieto savā tīmekļvietnē valstspilsētu un novadu pilsētu efektīvo centralizēto siltumapgādes sistēmu sarakstu."
· 29. Izteikt 46.2. apakšpunktu šādā redakcijā:
· "46.2. Komisijas 2015. gada 27. aprīļa Deleģētajā regulā (ES) 2015/1187, ar ko Eiropas Parlamenta un Padomes Direktīvu 2010/30/ES papildina attiecībā uz cietā kurināmā katlu un cietā kurināmā katla, papildu sildītāju, temperatūras regulatoru un saules enerģijas iekārtu komplektu energomarķējumu minētajai energoefektivitātes klasei A+ (ieskaitot);".
· 30. Papildināt ar 46.3. apakšpunktu šādā redakcijā:
· "46.3. Komisijas 2015. gada 24. aprīļa Regulas (ES) 2015/1185, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām cietā kurināmā lokālajiem telpu sildītājiem prasībām attiecībā uz cietā kurināmā lokālajiem telpu sildītājiem ar slēgtu degkameru, kuros izmanto presētu koksni granulu veidā, tai skaitā attiecībā uz pieļaujamajām gaisu piesārņojošo vielu emisijām;".
· 31. Papildināt ar 46.4. apakšpunktu šādā redakcijā:
· "46.4. Komisijas 2015. gada 24. aprīļa Deleģētajā regulā (ES) 2015/1186, ar ko Eiropas Parlamenta un Padomes Direktīvu 2010/30/ES papildina attiecībā uz lokālo telpu sildītāju energomarķējumu minētajai energoefektivitātes klasei A+ (ieskaitot), projekta iesniegumā norādot un atbalsta izmaksu aprēķinā izmantojot šīs regulas 2. panta 24. punktā definēto netiešo siltuma jaudu."
· 32. Izteikt 54. punktu šādā redakcijā:
· "54. Finansējuma saņēmējs projektu īsteno un priekšfinansē no privātiem līdzekļiem, un sadarbības iestāde, balstoties uz civiltiesisko līgumu par projekta īstenošanu, pēc finansējuma saņēmēja iesniegtā projekta noslēguma maksājuma pieprasījuma izvērtēšanas veic pasākuma finansējuma izmaksu vienā noslēguma maksājumā. Sadarbības iestāde veic atkārtotu deklarēto personu skaita pārbaudi uz projekta noslēguma maksājuma pieprasīšanas dienu projekta noslēguma maksājuma izvērtēšanas laikā."
· 33. Izteikt 62. punktu šādā redakcijā:
· "62. Projekts tiek īstenots 24 mēnešu laikā no civiltiesiskā līguma par projekta īstenošanu noslēgšanas dienas, bet ne ilgāk kā līdz 2025. gada 31. decembrim šo noteikumu 9. punktā minētā pirmā, otrā, trešā un ceturtā uzsaukuma ietvaros, un ne ilgāk kā līdz 2029.gada 31.decembrim šo noteikumu 9.5. apakšpunktā minēto papildu uzsaukumu ietvaros (ja attiecināms)."
· 34. Izteikt 64.7. apakšpunktu šādā redakcijā:
· "64.7. ja finansējuma saņēmējs nav saimnieciskās darbības veicējs, vismaz piecus gadus pēc projekta noslēguma maksājuma saņemšanas nodrošina, ka dzīvokļa īpašumā vai dzīvojamā mājā netiek veikta saimnieciskā darbība. Ja finansējuma saņēmējs projekta pēcuzraudzības periodā kļūst par saimnieciskās darbības veicēju, ja iespējams, piemēro šo noteikumu 39. punktā minētos nosacījumus;".

